Ruĝokula amazono

La Ruĝokula amazono (Amazona pretrei), konata ankaŭ kiel Tukumana papago, estas vundebla specio de papago en la subfamilio Arinae de la familio Psittacidae, de afrikaj kaj amerikaj papagoj. Ĝi troviĝas en Argentino, Brazilo kaj Paragvajo.

Distribuado
Iliaj naturaj vivmedioj estas subtropikaj aŭ tropikaj sekaj arbaroj, subtropikaj aŭ tropikaj malsekaj arbaroj de malaltaj teroj, subtropikaj aŭ tropikaj malsekaj montararbaroj, seka savano, kaj plantejoj. Ĝi estas minacata pro habitatoperdo.

La Ruĝokula amazono migras laŭsezone el la norda regiono de la ŝtato Rio Grande do Sul ĝis la sudorienta ŝtato Santa Catarina por manĝi la amasproduktitajn semojn de la Brazila araŭkario. 

La specio estas distribuata en la areo de la limo inter sudo de la Provinco Corrientes en Argentino kaj la ŝtato Rio Grande do Sul, Brazilo. 

Ili estas silentema specio kun rilaksita karaktero.

Aspekto
La ruĝ-okula amazono estas 32 cm longa. 

Ĝi estas plejparte verda kun kelkaj maldensaj ruĝaj makuloj sur la kapo, varia amplekso de ruĝo sur la frunto, antaŭkoloroj kaj ĉirkaŭ la okuloj, blankaj okulringoj, ruĝo sur la faldo de la flugiloj kun bluaj pintoj ĉe la duarangaj kaj unuarangaj flugilplumoj kaj flaveca beko. Inoj havas malpli da ruĝo sur la faldo de la flugiloj.

Manĝado
90 procentoj de la dieto de la ruĝ-okula amazono, kiu loĝas en la naturo, enhavas Angustifolia-jn semojn, dum por tiuj en kaptiteco, iliaj dietoj konsistas el legomoj kune kun araŭkariaj semoj.

 Notoj 

 Bibliografio 
 Forshaw, Joseph M. & William T. Cooper (1978). Parrots of the World (2a eld.). Melbourne: Landsdowne. ISBN 0-7018-0690-7.
 Russello, Michael A. & George Amato (2004). "A molecular phylogeny of Amazona: implications for Neotropical parrot biogeography, taxonomy, and conservation". Molecular Phylogenetics and Evolution. 30 (2): 421–437. doi:10.1016/S1055-7903(03)00192-1. PMID 14715233.

 Eksteraj ligiloj 

Kategorio:Papagoj
Kategorio:Birdoj de Argentino
Kategorio:Birdoj de Brazilo
Kategorio:Birdoj de Paragvajo